
Република Србија

ОПШТИНА ПЕТРОВАЦ НА МЛАВИ

Општинска изборна комисија

Број: 004687772 2026 67658 004 000 013 005 15 005
Датум: 25. октобар 2026. године
 

ПЕТРОВАЦ НА МЛАВИ
ЗАПИСНИК
 СА 16. СЕДНИЦЕ ОПШТИНСКЕ ИЗБОРНЕ КОМИСИЈЕ ОДРЖАНЕ 25.10.2026. ГОДИНЕ

Седница је одржана 25. октобра 2026. године у великој сали општине Петровац на Млави са почетком у 23,00 часова.

Седници су присуствовали чланови из сталног састава: Владимир Бошковић- председник, Ана Јовић – заменик председника   комисије, Саша Јовић-заменик члана Јелена Томашевић-члан, Јелена Борисављевић – члан, Александра Ђорђевић- заменик члана, Ксенија Илић – члан, Предраг Вујовић – заменик члана, Зорица Јовановић – члан и чланови из проширеног састава: Стефан Радосављевић-члан, Маријана Ранковић-заменик, Ана Марија Антић-заменик члана Стефан Милосављевић – члан, Стефан Немчевић-члан, Драгомир Милојевић-заменик члан, Сузана Лазовић-члан, Владан Илић-члан, Ана Алексић-члан, Милош Станисављевић – заменик члана, Санела Радовановић-заменик члана, Горан Стефановић-секретар и Јелена Миливојевић - заменик секретара.


Седници нису присуствовали чланови из сталног састава: Душан Милановић -заменик члана, Милош Јанковић –члан, Млађан Петровић -члан, Јован Радоњић-заменик члана, Анастасија Влајић, и чланови из проширеног састава:, Зоран Илић-заменик члана, Иван Соколовић-члан, Анђела Тодоровић-члан Марија Ђорђевић Савић-члан Драгана Ђорђевић-члан и 
:
Седницом председава Владимир Бошковић- председника Општинске изборне комисије.


Записник води Јелена Миливојевић - заменик секретара Општинске изборне комисије.

Након извршене прозивке од стране заменика секретара, председавајући је констатовао да постоји кворум за пуноважан рад и одлучивање, те је председавајући предложио  следећи:

ДНЕВНИ РЕД:
1. ПРЕДЛОГ РЕШЕЊА О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА БИРАЧКОМ МЕСТУ БР.11 У ОПШТИНИ ПЕТРОВАЦ НА МЛАВИ
2. ПРЕДЛОГ РЕШЕЊА О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА БИРАЧКОМ МЕСТУ БР. 28 У ОПШТИНИ ПЕТРОВАЦ НА МЛАВИ
3. ПРЕДЛОГ РЕШЕЊА О ПОНИШТАВАЊУ ГЛАСАЊА НА БИРАЧКОМ МЕСТУ БР.27 У ОПШТИНИ ПЕТРОВАЦ НА МЛАВИ
4.РАЗНО

Председавајући је ставио на гласање предложени дневни ред  који је Комисија једногласно усвојила са ДА,  а затим се приступило раду по тачкама.


Рад по тачкама дневног реда:
1. ПРЕДЛОГ РЕШЕЊА О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА БИРАЧКОМ МЕСТУ БР.11 У ОПШТИНИ ПЕТРОВАЦ НА МЛАВИ
Након прегледа изборног материјала и обраде од стране статистике утврђено је да је на бирачком месту бр.11 учињена тешка грешка у попуњавању Записника о раду, што је и констатовано Извештајем о контроли Записника. Наиме, број важећих гласачких листића из записника је био мањи за један када се саберу важећи листићи по изборним листама, те се приступило утврђивању чињеница директним увидом у гласачке листиће и пребројавањем истих. Дакле, накнадним пребројавањем пронађен је један гласачки листић који није уписан у Записник о раду , реч је листићу под редним бројем 13. Бирам правду-Бирам Будућност. Констатована грешка се може исправити, те је у складу са тачно утврђеним чињеничним стањем изборног материјала који је логичко-рачунарски исправан, извршена наведена исправка. 
 Након што су чланови комисије размотрили предложено Решење, приступило се гласању .

       Комисија је са (12 гласова ЗА) и донела је:

РЕШЕЊЕ

О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА СПРОВОЂЕЊУ ГЛАСАЊА ЗА ИЗБОР НАРОДНИХ ПОСЛАНИКА НА БИРАЧКОМ МЕСТУ БР.11 У ОПШТИНИ ПЕТРОВАЦ НА МЛАВИ
           Као у прилогу
2. ПРЕДЛОГ РЕШЕЊА О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА БИРАЧКОМ МЕСТУ БР. 28 У ОПШТИНИ ПЕТРОВАЦ НА МЛАВИ
Након прегледа изборног материјала и обраде од стране статистике утврђено је да је на бирачком месту бр.28 учињена тешка грешка у попуњавању Записника о раду, што је и констатовано Извештајем о контроли Записника. Наиме, број важећих гласачких листића по изборним листама је био већи за један не ко што је уписано у Записник, што се даље није слагало са бројем листића у кутији и бројем бирача који су изашли на изборе. Приступило се утврђивању чињеница директним увидом у гласачке листиће и пребројавањем истих. Накнадним пребројавањем утврђено је да је број листића по изборним листама једнак броју из Записника, што значи да је дошло до грешке у рачунању. С обзиром да је био и један неважећи гласачки листић, даље се морају исправити и рубрике број листића у кутији и број бирача који је изашао на гласање Констатована грешка се може исправити, те је у складу са тачно утврђеним чињеничним стањем изборног материјала који је логичко-рачунарски исправан, извршена наведена исправка. 

 Након што су чланови комисије размотрили предложено Решење, приступило се гласању .

       Комисија је са (12 гласова ЗА) и донела је:
РЕШЕЊЕ

О ИСПРАВЉАЊУ ЗАПИСНИКА О РАДИ БИРАЧКОГ ОДБОРА НА СПРОВОЂЕЊУ ГЛАСАЊА ЗА ИЗБОР НАРОДНИХ ПОСЛАНИКА НА БИРАЧКОМ МЕСТУ БР.28 У ОПШТИНИ ПЕТРОВАЦ НА МЛАВИ
           Као у прилогу
3. ПРЕДЛОГ РЕШЕЊА О ПОНИШТАВАЊУ ГЛАСАЊА НА БИРАЧКОМ МЕСТУ БР.27 У ОПШТИНИ ПЕТРОВАЦ НА МЛАВИ
Након прегледа изборног материјала и обраде од стране статистике утврђено је да је на бирачком месту бр.27 учињена неправилност због које се по службеној дужности поништава гласање. Наиме број листића у кутији био је за један већи од броја бирача који су изашли на изборе. 

 Након што су чланови комисије размотрили предложено Решење, приступило се гласању .

       Комисија је са (12 гласова ЗА) и донела је:
РЕШЕЊЕ

О ПОНИШТАВАЊУ ГЛАСАЊА НА БИРАЧКОМ МЕСТУ БР 27. У ОПШТИНИ ПЕТРОВАЦ НА МЛАВИ
           Као у прилогу
4.РАЗНО
Није било дискусије
Са овим је седница завршила са радом у 23,20 часова.
     ЗАМЕНИК СЕКРЕТАРА КОМИСИЈЕ  

                              ПРЕДСЕДНИК КОМИСИЈЕ
     _____________________                                                                 _______________________
            Јелена Миливојевић                                                                        Владимир Бошковић

